Amaru, akken yebɣu yili ṣṣenf n uḍris i yettaru iteg ismawen n yiwudam, ismawen-nni ur ten-id-ifarren ara kan akka mebla anamek, ur ten-id-yettak ara i yiwudam alamma wulment, meḥsub anamek n yisem n uwadem yessenfalay-d awadem-nni ama di tfekka neɣ di ṭṭbiɛa neɣ deg tigawin-ines s daxel n uḍris s timmad-is, meḥsub amsawal yessefham-d acuɣer akken i yettwasemma uwadem, tikkwal nniḍen, d imeɣri i ilaqen ad yegzu acuɣer almi d isem-nni i as-yettunefken i uwadem-nni.